ӘЛ ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ

ФИЛОСОФИЯ ЖӘНЕ САЯСАТТАНУ ФАКУЛЬТЕТІ

ЖАЛПЫ ЖӘНЕ ҚОЛДАНБАЛЫ ПСИХОЛОГИЯ КАФЕДРАСЫ

**СЕМИНАР САБАҚТАРЫНА АРНАЛҒАН ӘДІСТЕМЕЛІК**

**НҰСҚАУЛАР**

**Ми, психика және сана**

**«6B03107 Психология»**

Кредит саны – 9

Алматы, 2023

**«МИ, ПСИХИКА ЖӘНЕ САНА» ПӘНІ БОЙЫНША СЕМИНАР ТАПСЫРМАЛАРЫ**

***Семинар сабақтарына әдістемелік нұсқаулар***

1. Семинарлық сабақтың құрамына сабақтың тақырыбын түсінудегі түрлі бағыттарды айқындайтын студенттердің жауаптары, жауаптарды талқылау, алынған ақпараттарды жалпылау енеді. Әр жауапқа 5-7 минут уақыт беріледі. Жауап берушінің міндеті: белгілі-бір автордың мәселені қалай түсінетіндігін ұсыну, басқа авторлармен және дәрістерде берілген материалмен салыстырғанда автор позициясының ерекшелігін атап көрсету, ұсынылған көзқарасқа өз қатынасын білдіру. Жауап беру кезінде студенттер негізгі және айрықша маңызды сәттерді өз дәптерлеріне тіркеп отырады. Жауап аяқталғаннан кейін студенттер жауап берушіге нақтылаушы сұрақтар қояды, онымен пікір-таласқа түседі (10 минут). Сонымен, семинар сабағында студенттер 4 баяндаманы тыңдап, талқылайды.
2. Семинар сабағын пікір-талас формасында өткізуге болады, онда бүкіл топ бірнеше кішігірім топтарға бөлінеді, олардың әрқайсысы өз тапсырмасын алады. Әр кішігірім топ 30 минут бойы өз бетінше жұмыс жасайды, одан кейін олардың барлығы жауап береді, барлық жауаптардың негізінде жалпы қорытынды қалыптасады. Бұл жерде әр топ сұрақтарды нақтылауға, өз курстастарының жауаптарын талқылап, сынға алуға құқылы. Семинар сабақтарына баяндама дайындау.
3. Семинар сабағын баяндамаларды қорғау формасында өткізуге болады. Баяндаманың тақырыбы семинарға дейін таңдап алынады және оқытушымен келісіледі. Студент өз тақырыбын ұсына алады, егер ол семинарда қарастырылып жүрген мәселеге сәйкес болса, онда баяндама жасауға рұқсат беріледі. Баяндама бірнеше кітаптар бойынша дайындалады. Топта баяндамаға берілетін уақыт - 7-10 минут. Баяндама жасау кезінде тезистерді пайдалануға болады, бірақ мәтінді толық оқып шығудың қажеті жоқ. Баяндама аудитория көрсеткен қызығушылық дәрежесі бойынша және туындаған сұрақтар мен хабарламалардың саны бойынша бағаланады (максимум 10 балл).
4. «Ми, психика және сана» пәні бойынша семинар сабақтарын өткізуде оқытудың практикалық және белсенді әдістерін пайдалануға болады (жұппен жұмыс жасау, демонстрация, оқыту тренингі).

**Оқу курсы мазмұнына сәйкес семинар тапсырмалары:**

|  |  |  |  |
| --- | --- | --- | --- |
| **Аптасы** | **Тақырып атауы** | **Сағат саны** | **Макс. балл** |
| **МОДУЛЬ 1 Кіріспе** | | | |
| 1 | **СС 1.** Философия, психология, нейроғылымдардағы психика түсінігі. «Сананың нейрофизиологиялық негіздері» тақырыбындағы пікірталас | 4 | 7 |
| 2 | **СС 2.** Функционалды күйлерді диагностикалау әдістері. ЭЭГ ритмдері және олардың сипаттамалары. | 4 | 7 |
| **МОДУЛЬ 2 Ми және психикалық процестер** | | | |
| 3 | **СС 3.** Ми және түйсік. Көру иллюзиясы. | 4 | 7 |
| 4 | **СС 4.** Бинауральды есту. Дифференциалды шегі. | 4 | 8 |
| 5 | **СС 5.** Зейінге эксперименттік тестілеу жүргізу. М.Познер және когнитивті функцияларды реттеу механизмдері. | 4 | 8 |
| 6 | **СС 6.** Естің әртүрлі түрлерін бағалау. Есте сақтау қабілетінің бұзылуы. | 4 | 8 |
| **МОДУЛЬ 3 Ми және психикалық күйлер** | | | |
| **7** | **СС 7.** Эмоциялардың, мотивацияның және қажеттіліктердің психофизиологиясы. Ми бөліктерінің атқаратын қызыметіне психологиялық талдау. | 4 | 8 |
| 8 | **СС 8.** Эмоциялық күйлер мен эмоциялық интеллектті анықтау. Гросс Теориясы. | 4 | 7 |
| **МОДУЛЬ 4 Сенсомоторлы және моторлы жүйелер** | | | |
| 9 | **СС 9.** Виртуалды зертхана: сенсомоторика. | 4 | 7 |
| 10 | **СС 10.** Сөйлеу бұзылыстары және оларды түзету. | 4 | 7 |
| **МОДУЛЬ 5 Ақыл-ой әрекетінің психофизиологиясы** | | | |
| 11 | **СС 11.** Ми бөліктерінің атқаратын қызыметіне психологиялық талдау. Басқаның ойларын оқуға бола ма? | 4 | 7 |
| 12 | **СС 12.** Гипноз мидың ерекше жағдайы ретінде. Гипноздың әдістері. | 4 | 7 |
| **МОДУЛЬ 13 Сана теориялары** | | | |
| 13 | **СС 13.** Сана және түпсана. Интуиция | 4 | 7 |
| 14 | **СС 14.** Жасанды интеллект: сана маңызды ма? Ми - компьютер - интерфейс (Нейрочат) | 4 | 7 |
| 15 | **СС 15.** «Ми және сана» тақырыбындағы презентация | 4 | 7 |

**Дәріскер М.К. Жолдасова**